#### ✅ **КОГА ДА СМЕНИМ АНГРЕНАЖНАТА ВЕРИГА❓**


**⭐ AutoProfi.BG ☎ 0889 68 63 60**  

За разлика от ремъците, ангренажните вериги се отличават с по-висока издръжливост. Те се изработват от висококачествена метална смес. Може да се каже, че наподобяват веригите за велосипеди, с разликата, че са по-дълги и не толкова силно омазнени. Въпреки, че техният период на експлоатация е значително по-дълъг /около 200 000км/  от този на гумените ремъци/около 60 000км/, ангренажните вериги също са обект на износване и повреди. Добрата новина е, че те не са обвързани с [водната помпа](https://autoprofi.bg/vodna-pompa.html) и при поява на неизправност, няма да бъде необходима смяна на помпата. Въпреки това, ангренажните вериги се контролират от налягането на [моторното масло](https://autoprofi.bg/motorni-masla-cat175.html). Неговото спадане е предпоставка за поява на неизправност в **обтегачите**, което би могло да доведе до сериозни проблеми за двигателя. Смяната на комплекта ангренажна верига е сложна процедура, която изисква специализиран сервиз и сумата за смяната на повечето автомобили е около 200лв, но може да достигне и до 1500лв за някои автомобили/VAG групата/, където се налага сваляне на двигателя.